**Хабарлама**

2021 жылғы 25 шілдеде төрт сайлау округі бойынша Бурабай ауданының ауыл, ауылдық округтері әкімдерінің сайлауы өтті.

Бурабай аудандық сайлау комиссиясы «Қазақстан Республикасындағы сайлау туралы» Қазақстан Республикасы Конституциялық Заңының 14-бабының 9) тармақшасына, 44-бабының 2-тармағына, 45-бабына, 113-10-бабына сәйкес, Бурабай ауданының ауыл, ауылдық округтері әкімдерін сайлау нәтижелері туралы учаскелік сайлау комиссияларының хаттамалары негізінде сайлау қорытындыларын белгіледі:

**Златополье ауылдық округі әкімінің сайлауы бойынша Златополье сайлау округі**:

Сайлау округі бойынша сайлаушылар тізіміне 1659 азамат енгізілді, оның 1 405-і дауыс берді. Жарамсыз бюллетеньдер саны – 53, «Барлығына қарсы» деген жолда белгі қойылғаны - 184.

Әрбір кандидат үшін берілген дауыстар саны:

Д.З. Құлағнанов – 153; Е.Б. Накенов – 98; С.С. Сипульдин – 917.

1960 жылы туған, бұрын Златополье ауылдық округінің әкімі болып жұмыс істеген Сәкен Сабыржанұлы Сипульдин Златополье ауылдық округінің әкімі болып сайланды, «Nur Otan» партиясы ұсынған, Златополье ауылдық округінің Златополье ауылында тұрады.

**Қатаркөл ауылдық округі әкімінің сайлауы бойынша Қатаркөл сайлау округі:**

Сайлау округі бойынша сайлаушылар тізіміне 2065 азамат енгізілді, оның 1 568-і дауыс берді. Жарамсыз бюллетеньдер саны – 197, «Барлығына қарсы» деген жолда белгі қойылған - 377.

Әрбір кандидат үшін берілген дауыстар саны:

А.Ж. Айтбаева – 288; Б.А. Ерғалиев– 203; М.С. Құсаинов– 503.

Қаратал ауылдық округінің әкімі болып Құсайынов Мереке Сапарбекұлы сайланды, 1959 жылы туған, бұрын Қатаркөл ауылдық округінің әкімі болып жұмыс істеген, Қатаркөл ауылдық округінің Қатаркөл ауылында тұрады, өзін-өзі ұсынған.

**Кенесары ауылдық округі әкімінің сайлауы бойынша Кенесары сайлау округі:**

Сайлау округі бойынша сайлаушылар тізіміне 1557 азамат енгізілді, оның 1371-і дауыс берді. Жарамсыз бюллетеньдер саны – 9, «Барлығына қарсы» деген жолда белгі қойылған - 102.

Әрбір кандидат үшін берілген дауыстар саны:

А.А. Ахметов– 955; А.Б. Жүсіп– 264; А.Қ. Мешелов– 41.

1960 жылы туған, бұрын Кенесары ауылдық округінің әкімі болып жұмыс істеген Ахметов Әлімжан Амангелдіұлы Кенесары ауылдық округінің әкімі болып сайланды, Абылайхан ауылдық округінің Қызылағаш ауылында тұрады, оны «Nur Otan»партиясы ұсынған.

**Ұрымқай ауылдық округі әкімінің сайлауы бойынша Ұрымқай сайлау округі:**

Сайлау округі бойынша сайлаушылар тізіміне 1931 азамат енгізілді, оның 1675-і дауыс берді. Жарамсыз бюллетеньдер саны – 86, «Барлығына қарсы» деген жолда белгі қойылған - 109.

Әрбір кандидат үшін берілген дауыстар саны:

Ж.Қ. Оспанов – 1 176; Ю.С. Сергеев – 178; В. А. Цюрюпа - 126.

Ұрымқай ауылдық округінің әкімі болып Жамбыл Қажыбайұлы Оспанов сайланды, 1960 жылы туған, бұрын Ұрымқай ауылдық округінің әкімі болып жұмыс істеген, Ұрымқай ауылдық округінің Ұрымқай ауылында тұрады, оны «Nur Otan»партиясы ұсынған.

**Бурабай аудандық сайлау комиссиясы**